Рэжымы ўтрымання, зацверджаныя ў дакуменце, з аднаго боку дэтальныя — там рэгулюецца нават дапушчальная вышыня новых дамоў, матэрыялы і тэхналогіі, якія можна выкарыстоўваць пры будаўніцтве. З другога боку, застаецца даволі вялікі прастор для варыяцый і маніпуляцый — не заўсёды, магчыма, сумленных. Застаецца і галоўнае пытанне — хто будзе ажыццяўляць кантроль над захаваннем рэжымаў? Таму наўрад ці варта разлічваць, што распрацоўка праектаў зон аховы сама па сабе вырашыць усе навагрудскія праблемы.